ليت الوجع بعروق قلبي ولا فيك
وليت المرض غلطان ساهي ولا جاك
لو الدوا بضلوع صدري لأداويك
وأطعن جميع ضلوع صدري فداياك
وأنزف غزير الدم لجل أحييك
ما همني موتي الأهم محياك
أطلب حياتي وأقول هاك تفديك
لا عشت أنت كني عايشن وياك
يامن ملكت دنيتي وقلب مغليك
وأرضن مشيت بها تزهر بماطاك
والنجوم تلمع بتالي الليل تناديك
والي من جيت أمسي ومر طرياك
أجفل وأقول سم أمر أنا بين يديك
وأذكر في ذيك الحلوم عقلي هو الي لاقاك
حاولت بعدها النوم والقلب دوم يطريك
سميت بالرحمن وحاولت بعدها أتناساك
ونسيت من كان حولي وصرت أهذري فيك
يابن الحلال حب من تحب وعيش دنياك
صرت مريض بحبك كل ذا ما يكفيك
وزود على بلواي أطلب عيوني وهي تفداك
بس أنه لاوقف قلبي ترا من سبايب تجافيك
والوصل خله لواحدن لا غبت ناداك
أنت ماتدري بقلب من بد هالكون مبديك
وقدرك ومعزتك بالقلب زايدها غلاك
وكل هالكلام ما يوصف إعجابي ترا فيك
وشف حتى القصايد قامت ترجاك
و لا تقطع بوصل من كان مغليك
وهذا آخر كلامي وأتمنى شفاياك